ཆོས་ཉིད་ནམ་མཁའི་ཀློང་མཛོད་ལས༔ མཁའ་འགྲོ་འདུས་པའི་གཟུ་དཔང་བཞུགས་སོ༔ ན་མོ༔ དཀོན་མཆོག་གསུམ་པོ་གཟུ་དང་དཔང་༔ རྩ་གསུམ་སྲུང་མ་གཟུ་དང་དཔང་༔ མ་མོ་མཁའ་འགྲོ་གཟུ་དང་དཔང་༔ ལྷ་སྲིན་སྡེ་བརྒྱད་གཟུ་དང་དཔང་༔ སྣང་སྲིད་ལྷ་འདྲེ་གཟུ་དང་དཔང་༔ བདག་ནི་མ་ཉེས་མ་ཡོའོ༔ མ་ཉེས་དཔུང་དང་ར་དམར་དགོངས༔ དམ་ཉམས་དགྲ་གཤེད་སྡིག་ཅན་འདིས༔ སངས་རྒྱས་བསྟན་པ་གཉན་པོ་བཤིག༔ དམ་པའི་ཆོས་ཁྲིམས་ཟབ་མོ་བསྣུབ༔ དགེ་འདུན་དམ་དང་འདུལ་ཁྲིམས་བཤིག༔ ཉེས་མེད་སེམས་ཅན་སྡུག་ཏུ་མནར༔ སྡིག་ཅན་སྐྱེ་བོའི་ཁ་མགོན་བྱས༔ དེ་འདྲའི་ལས་ངན་སྡིག་ཅན་འདི༔ བསྒྲལ་བའི་ཞིང་བཅུ་ངེས་པར་ཚང་༔ འདི་ལ་བྱམས་བརྩེ་བྱེད་པ་དག༔ དམ་ཉམས་དམ་སྲིའི་རིགས་སུ་ངེས༔ དེ་ཕྱིར་བྱམས་བརྩེ་མ་ཤོར་བར༔ མཐུ་དང་ནུས་པའི་སྟོབས་ཤུགས་ཕྱུང་༔ མངོན་སྤྱོད་དྲག་པོའི་ཕྲིན་ལས་མཛོད༔ དུས་ལ་བབ་པོ་ས་མ་ཡ༔ ས་མ་ཡ༔ རྒྱ་རྒྱ་རྒྱ༔ བརྡ་ཐིམ༔ ཨོ་རྒྱན་རྡོ་རྗེས་བསྐུལ་བའི་ངོར། །ཁྲག་འཐུང་བདུད་འཇོམས་དཔའ་བོས་བྲིས། །དགེའོ།། །།
དབུ་ཁྲིད་༠༠༠༠༠༠༠༠བརྡ་ཡིག ༣༨༩